Diari Oficial de la Generalitat Valenciana


Sumari del DOGV 5178, del 17-01-2006 (2005/14846)

ACORD de 15 de novembre de 2005, de la Comissió Territorial d'Urbanisme de València, relatiu a la rectificació de la modificació núm. 8 del Pla general del municipi d'Aldaia.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14101


Data del document
:   15-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * pla d'urbanisme

ACORD de 15 de novembre de 2005, de la Comissió Territorial d'Urbanisme de València, relatiu a la rectificació de la modificació núm. 8 del Pla general del municipi d'Aldaia. [2005/X14398]  
En relació amb l'expedient remés per l'Ajuntament d'Aldaia, referit a la rectificació de la modificació núm. 8 del Pla general d'aquest municipi, es ressalten els següents antecedents i fonaments jurídics:  
Antecedents  
U. Per resolució de 12 de juny de 2001 del director general d'Urbanisme i Ordenació Territorial, es va aprovar definitivament la modificació puntual núm. 8 del PGOU d'Aldaia. Aquesta resolució sancionava el document modificat segons l'acord de la Comissió Territorial d'Urbanisme de 16 de novembre de 2000, que supeditava l'aprovació definitiva a la presentació de document diligenciat i amb plànols de millor qualitat gràfica que els presentats prèviament. Així mateix s'aprofitava per a ajustar l'afecció de l'immoble del c/ Església, 2, previst com a reserva dotacional per a equipament administratiu institucional. Iniciat l'expedient d'expropiació, s'ha observat que la delimitació de l'àmbit proposada no correspon amb la realitat tipològica ni funcional de l'immoble, fet que produeix una sèrie de servituds de pas, llums i vistes per a possibilitar el gaudi de l'immoble.  
Dos. La rectificació de la modificació núm. 8 del PGOU d'Aldaia es va sotmetre a informació pública mitjançant un acord del Ple de l'Ajuntament en sessió celebrada el dia 30 de març de 2004. Una vegada transcorregut el corresponent període d'exposició pública (DOGV núm. 4740, de data 27 d'abril de 2004, anunci en el diari Levante de 30 d'abril de 2004 i en el tauler d'anuncis de l'Ajuntament), sobre la modificació va recaure l'acord plenari d'aprovació provisional en data 26 d'octubre de 2004, en el qual es va estimar l'única al·legació presentada.  
Tres. El projecte consta de breu memòria justificativa de la rectificació realitzada, plànols d'ordenació, plànols d'observança de les cartografies temàtiques i reportatge fotogràfic.  
Quatre. L'objecte d'aquesta rectificació, segons projecte presentat el març de 2004, és reduir l'àmbit de la parcel·la de reserva dotacional i, per consegüent, adequar a aquest àmbit la catalogació de l'edifici del c/ Església, 2. La modificació núm. 8 del PGOU es referia als immobles del c/ Coladors, 16 i del c/ Església, 2 aquest document només modifica el del c/ Església, 2 i, per tant, no modifica les determinacions del PGOU sobre l'immoble del c/ Coladors, 16.  
Cinc. Durant la tramitació de l'expedient s'ha sol·licitat informe en data de 22 de juliol de 2005 a la Unitat de Patrimoni de la Conselleria de Cultura, Educació i Esport.  
Sis. Aldaia disposa d'un Pla general d'ordenació urbana aprovat definitivament per la Comissió Territorial d'Urbanisme en data 5 de gener de 1990.  
Set. La comissió informativa de la Comissió Territorial d'Urbanisme de València, en sessió realitzada el 8 de novembre de 2005, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).  
Segon. La documentació està completa, a l'efecte del compliment del que preceptua l'article 27 de la LRAU.  
Tercer. L'informe de la Unitat de Patrimoni de la Conselleria de Cultura ha de considerar-se favorable ja que han transcorregut més de tres mesos des de la sol·licitud (22 de juliol de 2005), d'acord amb el que preveu l'article, d'acord amb el que preveu l'article 34 de la Llei de la Generalitat Valenciana 4/98, d'11 de juny, del patrimoni cultural valencià, i l'article 42.5-c de la Llei 30/53 ZLCV-SUD.  
Quart. Les determinacions contingudes en la rectificació de la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Per aquesta raó, la Comissió Territorial d'Urbanisme, en sessió realitzada el 15 de novembre de 2005 acorda:  
Aprovar definitivament la rectificació de la modificació núm. 8 del Pla general d'ordenació urbana d'Aldaia.  
Contra aquest acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposen l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si escau, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient, per analogia amb l'article 74.3.c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que s'estime oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven d'aquesta, d'acord amb l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2005.. El secretari de la Comissió Territorial d'Urbanisme: Alvaro Aleixandre Ortí.